న్యూఢిల్లీ: భారత క్రికెట్ జట్టు ఫాస్ట్ బౌలర్ మహ్మద్ షమీ మరోసారి సోషల్ మీడియాలో పెట్టిన పోస్ట్ వల్ల వార్తల్లో నిలిచాడు. అంతకుముందు తన భార్య ఫొటోలను ఫేస్బుక్ పేజీలో పెట్టిన తర్వాత షమీపై కొంతమంది తీవ్ర విమర్శలు చేస్తూ దూషించిన సంగతి తెలిసిందే. ఏం చెయ్యాలో ఏం చెయ్యకూడదో తనకు తెలుసని కూడా షమీ అప్పుడు సమాధానిమిచ్చాడు. షమీ తండ్రి మాట్లాడుతూ.. ఇస్లాం ఏం చెబుతుందో తమకు తెలుసని ఎవరి సలహాలు తమకు అవసరం లేదని కూడా చెప్పారు. షమీకి అంతా మద్దతు తెలపాలని కూడా ఆయన కోరారు. అయితే తాజాగా మరోసారి సోషల్ మీడియాలో షమీపై కొందరు విరుచుకుపడుతున్నారు. శునకంతో దిగిన ఒక ఫొటోను తన ఫేస్బుక్ పేజీలో పెట్టాడు షమీ. కుక్కలను ప్రేమించాలంటూ దానిపై చేయి వేసి ఉన్న ఫోటోను షమీ తన ఫేస్బుక్ పేజీలో పెట్టాడు. దీంతో ఆ వెంటనే ఇది ఇస్లాం వ్యతిరేకమంటూ, ఇలాంటి ఫొటోలను సోషల్ మీడియాలో పెట్టి ఇస్లాంకు వ్యతిరేకంగా ప్రవర్తిస్తున్నాడంటూ షమీపై కొందరు కామెంట్ బాక్స్లో తీవ్ర విమర్శలు చేశారు. కొన్ని కామంట్లలో షమీ తన పేరుకు ముందున్న మహ్మద్ను తొలగించాలని కూడా కామంట్లు చేశారు.
newdhilly: bhaarata cricket jattu fast bouler mahmad shami marosari soshal medialo pettina post valla vaartallo nilichaadu. antakumundu tana bharya photolanu fasebook paejeelo pettina tarvaata shameepai kontamandi teevra vimarsalu chestu dooshinchina sangati telisinde. yem cheyyaalo yem cheyyakudado tanaku telusani kuudaa shami appudu samaadhaanimichaadu. shami tandri maatlaadutuu.. islam yem chebutundo tamaku telusani evari salahalu tamaku avasaram ledani kuudaa cheppaaru. shameeki antaa maddatu telapaalani kuudaa aayana koraru. ayithe taajaagaa marosari soshal medialo shameepai kondaru viruchukupadutunnaaru. sunakamtho digina oka photonu tana fasebook paejeelo pettaadu shami. kukkalanu preminchaalantuu daanipai cheyi vesi unna photonu shami tana fasebook paejeelo pettaadu. deentho aa ventane idhi islam vyatirekamantuu, ilanti photolanu soshal medialo petti islaanku vyatirekamgaa pravartistunnadanta shameepai kondaru comment baxlo teevra vimarsalu chesaru. konni kaamantlalo shami tana peruku mundunna mahmadnu tolaginchaalani kuudaa kaamantlu chesaru.